**VEDTEKTER**

**FOR**

**BARNEHAGEN SMÅTROLL AS**

**§ 1**

**Navn.**

Selskapets navn er Barnehagen Småtroll AS.

**§ 2**

**Selskapets formål.**

Selskapets formål er drift av barnehage i samsvar med det lovverk og de offentlige bestemmelser for øvrig som til enhver tid gjelder for drift av barnehager.

Selskapet skal ikke kunne dele ut utbytte til aksjonærene.

**§ 3**

**Nærmere regelverk for barnehagens drift.**

Innenfor rammen av bestemmelsene i § 2 skal utarbeides nærmere regler for barnehagens drift.

Regelverket etter disse bestemmelsene utarbeides av styret og skal godkjennes av selskapets generalforsamling.

Endring av regelverket skal godkjennes av generalforsamlingen med alminnelig flertall.

**§ 4**

**Forretningskontor.**

Selskapets forretningskontor skal være Rana kommune.

**§ 5**

**Aksjekapital.**

Selskapets aksjekapital skal være NOK 480.000,-, fordelt på 480 aksjer hver pålydende NOK 1.000,-.

**§ 6**

**Styret.**

Selskapet skal ha et styre på fire medlemmer.

Styrets medlemmer velges for to år av gangen, og slik at to av styrets medlemmer er på valg hvert år.

Ved valg av styre ved konstituering etter selskapsstiftelsen foretas loddtrekning om hvilke to styremedlemmer som skal ha en funksjonstid på ett år.

Styrets leder og nestleder velges av generalforsamlingen for ett år av gangen.

Generalforsamlingen fastsetter styrets godtgjøring.

Styrets leder godtgjøres med 12 000,- per år. Styrets medlemmer godtgjøres med 500,- per møte

**§ 7**

**Daglig ledelse.**

Selskapet skal ha en daglig leder som har utdanning som barnehagelærer eller

Annen høgskoleutdanning som gir barnefaglig og pedagogisk kompetanse.

**§ 8**

**Selskapsrepresentasjon.**

Selskapets signatur innehas av to av styrets medlemmer i fellesskap.

Styret kan meddeles prokura.

**§ 9**

**Generalforsamling.**

Selskapets ordinære generalforsamling skal behandle og avgjøre:

1. Godkjennelse av årsberetning og årsregnskap.
2. Valg av styre og eventuell revisor.
3. Andre saker som det ligger til generalforsamlingen å behandle.

**§ 10**

**Oppløsning av selskapet.**

Ved oppløsning av selskapet skal overskuddet og formuen fordeles mellom aksjonærene i forhold til deres aksjebesittelse.

**§ 11**

**Andre bestemmelser.**

For øvrig skal gjelde aksjelovens regler til enhver tid.